સ્ટેટ મોનિટરિંગ સેલના ઉચ્ચ પોલીસ અધિકારીને ગુપ્ત બાતમી મળી હતી કે રાજસ્થાનથી વિદેશી દારૂનો જથ્થો ભરી એક કન્ટેનર ગુજરાત તરફ આવી રહ્યું છે. આ બાતમીના આધારે શામળાજી ચેકપોસ્ટ પર મોડી રાત્રીથી નાકાબંધી કરી સઘન વાહનચેકિંગ શરૂ કરી દેવાયું હતું. દરમ્યાનમાં વહેલી સવારે શામળાજી નજીક આવેલી ફોરેસ્ટ ચોકપોસ્ટ પાસેથી એક કન્ટેનર પસાર થતા પોલીસે તેને રોકી તલાશી લેતા આ કન્ટેનરમાંથી જુદી જુુદી બ્રાન્ડના વિદેશી દારૂની બોટલો ભરેલી સંખ્યાબંધ પેટીઓ તેમજ બિયરનો જથ્થો મળી આવ્યો હતો.